
Gan ddefnyddio'r proffil disgybl a roddir, nodwch sut y gellid cwrdd ag agweddau penodol o ddatblygiad cyfannol y plentyn mewn lleoliad addysgol. Defnyddiwch gyfeiriadau at ddamcaniaethau perthnasol, ymchwil ac enghreifftiau o arfer rhagorol fel sail i hyn. 

Pwrpas yr aseiniad yw dadansoddi proffil disgybl Ella ac i benderfynu ar sut gall anghenion Ella cael ei chyrraedd trwy ymchwilio o fewn y pynciau penodol. Bwriadaf ddefnyddio ystod o ffynonellau yn cynnwys rhai cynradd megis profiadau yn ysgolion a phrofiadau pontio yn ogystal â ffynonellau eilradd fel llyfrau, wefannau ac erthyglau. Rwyf am ganolbwyntio ar ddatblygiad emosiynol, cymdeithasol a corfforol Ella er mwyn penodi ble mae angen datblygiad pellach. I fod yn athrawes lwyddiannus mae angen adnabod gwendidau ac anghenion pob unigolyn er mwyn rhoi cymorth a datblygu i fod yn unigolyn gwybodus. Er mwyn sicrhau cynnydd cadarnhaol unigolion mae’n bwysig dechrau targedu sgiliau hanfodol yn ifanc. Mae plant yn dysgu sgiliau cyn cael ei eni ac yn datblygu sgiliau newydd pob dydd. Maent yn dysgu rheolau, ffiniau, parch, sut i ymddwyn a cyd-ymffurfio. Mae plant yn dysgu trwy brofiad, dadleniad, llwyddiant a methiant, yn amlsynhwyraidd, gofodol ac yn rhyngbersonol ac amhersonol. Fel dywed J.S. Bruner gallwch ddysgu unrhyw beth i unrhyw blentyn o unrhyw oedran os yw’r cyd-destun o fewn ei dealltwriaeth nhw ar y pryd (McLeod (2019). Pwrpas dysgu yw rhannu dealltwriaeth, rhoi cyfleoedd i blant datblygu ac i agor ystod ehangach o bosibiliadau (Bruner, 2014).

Gwelwyd bod Ella yn ddisgybl sy’n hoffi chwarae sydd yn naturiol iawn u plant ifanc. Mae plant yn dysgu trwy chwarae felly byddai Ella yn datblygu nifer o sgiliau wrth chwarae. Nid yw Ella yn hoff o chwarae gyda disgyblion eraill ac yn llawer mwy cyfforddus yn chwarae ar ben ei hun wrth ochr unigolion arall. Nid yw Ella yn ymddangos yn ymwybodol o’i chyd-ddisgyblion sydd yn gyd fynd gyda theori ymddygiad cymdeithasol Mildred Parten (Baum, 2016-2020). Dywed Parten fod chwe cham chwarae i blant. Yn dechrau gyda cam un ‘Unnocupied play’ ble mae plant yn gwylio popeth sydd yn digwydd o amgylch nhw, yn sefyll yn llonydd ac yn gwneud symudiadau bach ar hap. Mae Ella ar gam dau sef ‘Solitary play’, gwelwyd fod Ella yn chwarae ar ben ei hun ac yn amharod i rannu adnoddau yn ystod gweithgareddau chwarae. Mae gweld disgybl yn chwarae er ben ei hun yn arferol yn blant tua dwy oed, felly mae Ella bach tu ôl gyda’i datblygiad chwarae, dylai Ella fod ar gam bedwar sef ‘parallel play’, yn chwarae gyda grŵp bach o blant. Cam nesaf Ella i ddatblygu i gam pedwar yw cam tri ‘On looker’ sef chwarae ochr yn ochr plant arall ond dim ymuno mewn, gofyn cwestiynau neu drafod y gêm ond nid yn cymryd unrhyw ran yn y gêm meddai PeoplePill.com Editorial Staff (2016). Er mwyn gwella datblygiad cymdeithasol Ella bydd annog a modelu yn ffactorau pwysig. Yn sicr bydd chwarae rôl yn dysgu llawer I Ella. Gall chwarae o flaen Ella gyda disgybl arall hefyd annog Ella i ymuno mewn. O brofiad bydd paru Ella gyda disgybl sydd wedi datblygu’n gymdeithasol well na hi yn gallu helpu Ella i symud ymlaen i’r cam nesaf. Fel dywed Kurt (2020) gall theori Vygotsky gweithio yma, sef mae plant yn dysgu o blant mwy deallusol. Yn ogystal â hyn gallant roi Ella mewn i grŵp bach i chwarae yn y twba dwr neu yn y tywod, yn debyg i beth welais yn brofiad pontio o gael grwpiau bach yn gweithio gyda’i gilydd ac yn mwynhau trafod beth oeddent yn ei wneud.

Elfen arall gymdeithasol gall theori Vygotsky weithio i Ella yw ei chyfathrebu. Er ei fod yn gallu clywed ac mae sgiliau gwrando da gyda hi nid yw Ella yn gallu siarad yn glir, fel arfer dim ond ymatebion un gair mae’n defnyddio. Er mwyn cyfathrebu mae Ella yn defnyddio ystumiau i gyfleu ei hanghenion. Dywed yr NHS (2020) dylai plant dwy oed dechrau ffurfio brawddegau syml. Efallai mai Ella yn swil yn yr ysgol, ond er mwyn datblygu ei chyfathrebu yn yr ysgol gallu gofyn cwestiynau yn gyson helpu. Os yw Ella yn ymateb gydag un gair gall ymateb i Ella gydag ychydig mwy o eiriau annog hi i siarad mwy gydag athrawon a chyfoedion. Wrth ymarfer brawddegau syml gydag Ella ac ailadrodd patrymau brawddegau bydd Ella yn fwy cyfarwydd â nhw. Mae ailadrodd yn cryfhau llwybr o un niwron i’r llall yn yr ymennydd, sydd yn dod a gwybodaeth o’r ymwybodol i'r isymwybod. Disgrifia Matt Arnerich (2018)
gydag ymarfer ac ailadrodd gall brawddegau ac ymatebion Ella datblygu a dod yn fwy naturiol wrth iddi ddod yn gyfarwydd â nhw. Gwelais o brofiad pontio bod ailadrodd a gofyn cwestiynau yn annog disgyblion i gyfathrebu ac i ymarfer dweud brawddegau. Dyma strategaeth a fydd yn helpu datblygiad Ella.

Mae’n ymddangos bod Ella yn gweld hi’n anodd rhannu. Mae ymchwil (Hamann et al. 2011) yn dangos bod plant tair oed yn fwy parod i rannu yn sefyllfeydd grŵp, hefyd mae plant tri i bedwar yn rhannu adnoddau yn anghyfartal ac yn cadw mwy am ei hun. Wrth ddechrau ysgol mae plant yn dysgu i rannu yn fwy cyfartal, gan fod Ella wedi bod yn yr ysgol ers chwech mis mae’r sefyllfa dal fach yn newydd iddi hi. Yn amlwg mae rhannu yn sgil cymdeithasol defnyddiol iawn i gael trwy fywyd. Dyma sgil sydd angen wella arno, gall theori Bandura gweithio yma. Cyflwynwyd CrashCourse (2014) Theori dysgu gymdeithasol Bandura, bod plant yn gwylio, cadw’r wybodaeth ac yn ailadrodd yr ymddygiad. Mae plant yn cael ei dylanwadu gan oedolion yn ei fywyd felly wrth i athrawon gwneud rhywbeth mae’n debygol bydd y disgyblion yn copïo. Gall athrawes Ella dangos iddi sut i rannu wrth ymarfer rhannu gyda disgybl arall yn ystod amser cylch sydd yn amser gwych i ddysgu sut i wrando, cymryd tro a chyfathrebu, efallai bydd Ella yn copïo. Gallant wneud gemau yn y dosbarth  gyda blociau adeiladu, peniau a phensiliau neu lyfrau darllen er mwyn dysgu i gymryd tro a gwerthfawrogi cwmni eraill.

Mae datblygiad emosiynol Ella yn ymweld yn raddol. Un ffactor cadarnhaol yw bod Ella yn dechrau dangos ei theimladau ac yn dechrau sylweddoli bod gan unigolion arall teimladau gwahanol. Dyma gam hanfodol plant i ddechrau gweld beth sydd yn gywir ac yn anghywir yn ogystal â dysgu sut i ymddwyn. Yn ôl McLeod (2018) a theori Erik Erikson mae Ella ar gam rif 3 sef y cam ‘Initiative vs Gulit’. Dyma ddysgu trwy chwarae, gweithio allan os ydyn nhw’n dda neu’n drwg a cheisio llwyddo. Mae plant yn y cam yma yn dechrau datblygu teimlad o bŵer dros amgylchedd. O ganlyniad i fod llwyddiannus gyda hyn mae unigolion yn teimlo elfen o bwrpas. Os nad yw’r plant yn llwyddo maent yn teimlo elfen o euogrwydd. Mae’n bwysig bod plant yn teimlo pob math o emosiwn er mwyn dysgu a datblygu. Gwelaf ymarfer o dedi bach ‘cwningen cwtshlyd’ yn ystod profiad pontio ar Hwb(2020). Defnyddiwyd y gwningen i drafod ac adnabod teimladau, os oedd disgybl yn teimlo’n drist byddent nhw’n gofyn am y gwningen cwtshlyd. Byddai’r disgyblion hefyd yn gofyn am y gwningen dros ddisgyblion eraill, enghraifft o hyn yw os oedd unigolyn wedi cwympo ac wedi brifo.Pontio(2020). Mae’n helpu’r plant dod yn gyfarwydd ac adnabod teimladau nhw a’i chyd ddisgyblion. Gall y dechneg yma helpu Ella datblygu dangos ei emosiynau yn bellach efallai yn ddigon i ddatrys problemau gyda gwrthdaro sydd rhywbeth mae’n ei weld yn anodd.

Dywed bod Ella yn weld hi’n anodd gadael ei fam yn y bore. Mae nifer o blant yn anhapus yn gadael ei rhieni cyn dechrau ysgol, dw’i wedi clywed o nifer o athrawon bod yr arfer hon yn mynd yn well gydag amser a hefyd bod yr ymddygiad fel perfformiad. Ar ôl crio am lai na pum munud mae rhan fwyaf o blant yn stopio ac yn mwynhau ysgol. Mae’n bwysig i Ella wella ar hyn er mwyn bod yn fwy annibynnol ac i ddatblygu i fod yn unigolyn hyderus. Yn ôl Sprouts (2018) a theori ymlyniad John Bowlby mae plentyn sydd â pherthynas gref gyda’i fam yn dueddol o sefydlu dealltwriaeth well o’r byd a beth yw perthynas agos, sut i ymddwyn a gofalu. Mae ymchwil Sprouts (2018) hefyd yn dweud bod perthynas agos at y fam yn gwneud i’r plentyn teimlo’n hyderus wrth ymweld â’r byd gan wybod bod lle diogel i ddod yn ôl at. Gan fod Ella yn anhapus ac yn swil wrth adael ei fam efallai nid yw perthynas Ella ai’i fam yn un agos iawn. Er bod ei phroffil yn dweud bod ganddi rieni cefnogol efallai nad yw’r ymlyniad agos wedi bod yno. Er mwyn sicrhau fod Ella yn teimlo’n hapus wrth ddod mewn i’r ysgol mae angen iddi deimlo’n gyfforddus ac yn hyderus. Trafoda Culatta (2020) theori Edward Thorndike sef dysgu yw’r canlyniad o gysylltiadau yn cael ei gwneud rhwng ysgogiad ac ymatebion. Mae’n gweithio fel gwobr, felly os daw Ella mewn i’r ysgol heb grio neu deimlo’r drist gallai cael sticer. Dyma dechneg rydw i wedi gweld yn nifer o sefyllfeydd. Mae plant yn cysylltu sticeri gydag ymddygiad da, felly i gael sticer mae angen ymddwyn. Dyma rywbeth allai helpu Ella i ddod yn fwy hyderus, cael mwy o ymddiriedaeth a gwneud ffrindiau neu berthnasoedd gwell. Mae lles disgyblion yn hollol bwysig, heb deimlo’n hapus ni fyddent yn dysgu ac yn datblygu i’w llawn botensial.

Dywed meddyg, addysgwr, ac arloeswr Maria Montessori bod hi’n bwysig i ddisgyblion ifanc deall ei hunain ac i ddatblygu mewn i ddinasyddion byd-eang gwybodus (American Montessori Society). Er mwyn datblygu ac i ddeall ei chryfderau a gwendidau yn gorfforol mae angen ymarfer a rhoi cynnig ar wahanol ymarferion. Deallaf taw cryfderau Ella yw taflu pêl dros ei phen a cherdded lan a lawr y grisiau. Yn sicr dyma sgiliau da i gael. Gall gwersi ymarfer corff gwella ar nifer o sgiliau. Gall taflu bagiau ffa gwella taflu a dal Ella cyn ymarfer gyda phêl. Yn ôl tutor2u (2018) dylai plentyn tair i bedwar oed gallu dringo grisiau, reidio beic, cerdded yn ôl ac o ochr i ochr, troi tudalennau llyfr, gwneud botwm ar ei ddillad a dal crayon i ysgrifennu. Dywed bod Ella bach yn simsan ar ei thraed, yn sicr bydd gwella ei chydbwysedd yn help mawr i Ella ac yn hanfodol iddi er mwyn datblygu nifer o sgiliau corfforol. Gwahanol weithgareddau gall Ella gwneud i wella er ei chydbwysedd yw cicio pêl, neidio, rhedeg mewn llinell syth ac ymarfer cydbwyso ar un troed (Kidsense 2020). Rwyf wedi gweld disgyblion ar brofiad pontio yn cwblhau cwrs rhwystrau, dyma ffordd i ymarfer nifer o sgiliau ymarferol ac i gael hwyl ar yr un pryd.

Sgil arall sydd angen i Ella weithio ar yw ei ysgrifennu/lliwio. Yn ôl tutor2u (2018)  dylai plant tair i bedwar oed gallu dal pensil yn gywir, er bod Ella yn gallu dal pensil a sgriblo ar bapur dyma rywbeth i hi weithio arno. Nid yw Ella eto wedi sefydlu dewis llaw bendant sydd yn uwcholeuo nad yw hi’n hyderus wrth dal pensil. Mae BetterHealth Channel (2011) yn dweud bod mwyafrif o blant yn sefydlu dewis llaw benodol yn deunaw mis ac yn sicr erbyn tair oed. Gan fod Ella yn bedwar blwydd oed mae hi bach tu ôl. Wrth wylio Ella mai’n bwysig weld os yw hi’n dechrau gafael yn gwrthrychau gyda un llaw yn benodol ac yn newid i’r llall os yw’r llaw wedi blino, neu os yw’n gafael yn bethau gyda’r llaw sy’n agosaf at y gwrthrych (le Roux 2009-2020). Dyma rywbeth a fydd yn dod gydag amser i Ella, ond mae’n bwysig i’r athrawes gwylio hi’n yn ofalus i sicrhau datblygiad.

Ar ôl astudio cryfderau a gwendidau Ella mai’n amlwg fod ganddi nifer o gryfderau defnyddiol. Yn ogystal â hyn mae hefyd ardaloedd mae angen gwella er mwyn sicrhau datblygiad cadarnhaol.Yn ychwanegol mae’n bwysig fod Ella yn dysgu rhywbeth newydd neu yn datblygu sgil sydd ganddi yn barod yn ddyddiol. Er mwyn i Ella cyrraedd lefel disgwyliedig o’i oedran mae nifer o bobl yn chwarae rôl. Ystyriwyd bod athrawon, rhieni, teulu, ffrindiau a chyd disgyblion Ella yn chwarae rôl bwysig. Mae’n bwysig bod athrawon a rhieni Ella yn gyd weithio er mwyn cael y gorau i Ella. Mae’n bwysig bod Ella yn rhoi cynnig ar bethau newydd ac yn dod allan o gysur ei chynefin i ddysgu rhywbeth newydd a sicrhau datblygiad yn gymdeithasol, emosiynol a corfforol.

